Weerlig slaan tieners doodDrie tieners is Woensdag dood nadat hulle deur weerlig in KwaZulu-Natal getref is. Lennox Mabaso, woordvoerder van die provinsiale departement van samewerkende regering, sê twee van die tieners was 13 en die ander was 14 jaar oud. “Die tieners was op pad huis toe van ŉ plaaslike snoepwinkel in KwaChezu af, toe die weerlig hulle getref het. Hulle is op slag dood,” het Mabaso gesê. Tien mense is die afgelope paar weke deur weerlig in die provinsie doodgeslaan.